

## Д О К Л А Д

от дейността на комисия, назначена със заповед №8121нт-254/01.04.2020 г. за назначаване на оценителна комисия за оценка на предефиниран проект № 14 BGHOMEAFFAIRS-4.004-0001 „Укрепване на капацитета на компетентните власти в България по отношение на възстановяване и управление на активи от престъпна дейност“, код на процедурата – BGHOMEAFFAIRS-4.004, програма „Вътрешни работи“, Норвежки финансов механизъм (НФМ) 2014-2021 г., кандидат – Комисия за противодействие на корупцията и за отнемане на незаконно придобито имущество (КПКОНПИ)

**І. Оценителна комисия в състав:**

**Председател с право на глас:**

1. Елеонора Емилова Стефанова – държавен експерт (подбор на проекти и поръчки) в отдел „Програми и проекти“ при дирекция „Международни проекти“ – МВР, с квалификация: магистър „Право“.

**Членове с право на глас:**

1. Георги Енчев Колев – главен юрисконсулт в отдел „Предварителен контрол и нередности“ при дирекция „Международни проекти” – МВР, с квалификация: магистър „Право“.

2. Красимира Петрова Бъчварова, на длъжност: главен експерт (финансова верификация) в отдел „Мониторинг, верификация и плащания” при дирекция „Международни проекти” – МВР, с квалификация: магистър „Социално-икономическа информация“.

**Резервни членове на комисията:**

1. Явор Аврамов Леви– главен юрисконсулт в отдел „Програми и проекти” (подбор на проекти и поръчки) при дирекция „Международни проекти” – МВР, с квалификация: магистър „Право“.

2. Никола Симеонов Алексов– главен експерт в отдел „Предварителен контрол и нередности“ при дирекция „Международни проекти“ – МВР, с квалификация: магистър . „Международни отношения и сравнителна политика на френски език“.

3. Людмила Любомирова Велинова- на длъжност: главен експерт (финансова верификация) в отдел „Мониторинг, верификация и плащания” при дирекция „Международни проекти” – МВР, с квалификация: магистър „Счетоводство и контрол“.

**Наблюдател без право на глас:**

1. Аделина Любомирова Везенкова- държавен експерт в отдел „Наблюдение и анализи“, дирекция „Централно координационно звено“ при Министерския съвет, с квалификация: магистър „Право“.

Място на провеждане на заседанията: заседанията на комисията се проведоха чрез използване на електронна платформа за видео разговори, предвид че членовете на комисията работят от разстояние в домашна среда съгласно заповед № 8121з-341/24.03.2020г., изменена със заповед № 8121з-496/14.05.2020г. на министъра на вътрешните работи и заповед № 8121нт-244/25.03.2020г., изменена със заповед № 8121нт-324/14.05.2020г. на директора на дирекция „Международни проекти“- МВР във връзка с извънредното положение в страната и обявената извънредна епидемична обстановка.

**ІI. Резултати от работата на комисията:**

На 02.04.2020 г. назначената комисия започна работа като председателят запозна членовете с техните задължения, съгласно заповедта за назначаване на комисията, приложимите разпоредби на нормативната уредба в областта на Норвежкия финансов механизъм 2014-2021 г. и Системите за управление и контрол на изпълнението на програма „Вътрешни работи“ на НФМ 2014-2021 г. (СУК по НФМ), одобрени от ръководителя на Програмния оператор по НФМ – заместник-министъра на вътрешните работи, на 05.02.2019 г.

Председателят на оценителната комисия създаде оценителна сесия в Информационна система за управление и наблюдение на средствата от ЕС в България 2020 (ИСУН 2020). Същият обяви, че по гореописаната процедура за предоставяне на БФП до крайния срок за подаване на проектното предложение – 23:59 часа на 31.03.2020 г. е получено такова от КПКОНПИ с номер и наименование: BGHOMEAFFAIRS-4.004-0001 „Укрепване на капацитета на компетентните власти в България по отношение на възстановяване и управление на активи от престъпна дейност“. Час и дата на получаване: 31.03.2020 г. в 10:25 часа.

Председателят, членовете на комисията и наблюдателя без право на глас, след като се запознаха с регистъра за получаване на проектните предложения, подписаха декларации за поверителност, безпристрастност и липса на конфликт на интереси – Приложение 5.1 към СУК по НФМ, както и декларация за съгласие за събиране, съхраняване, обработване и предоставяне на лични данни Проверката за конфликт на интереси по отношение на председателя се извърши от членовете на оценителната комисия с право на глас, а по отношение на членовете с право на глас – от председателя.

Председателят на комисията изпрати на 02.04.2020г. по електронна поща, в електронен вариант проектното предложение по ПДП №14 на български и английски език на външния оценител за оценка, изпълнител по договор УРИ 812108-37/20.06.2019 г. за предоставяне на услуга с предмет: „Извършване на външна независима оценка на подадени в рамките на Програма „Вътрешни работи“, Норвежки финансов механизъм (НФМ) 2014-2021 г. предварително дефинирани проекти“ – „ЕКОРИС САУТ ИЙСТ ЮРОП“ ЕООД, ЕИК 175129426., съгласно т.5.2 „Процедура за оценка на предефинирани проекти“ от одобрени Системи за управление и контрол на изпълнението на програма „Вътрешни работи“, Норвежки финансов механизъм 2014-2021 г. От страна на „ЕКОРИС САУТ ИЙСТ ЮРОП“ ЕООД бяха представени подписани декларация за поверителност, безпристрастност и липса на конфликт на интереси – Приложение 5.1 към СУК по НФМ, както и декларация за съгласие за събиране, съхраняване, обработване и предоставяне на лични данни.

На 24.04.2020г. ЕКОРИС САУТ ИЙСТ ЮРОП ЕООД предаде с писмо УРИ 812100-6128/24.04.2020г. в ДМП- МВР доклад от оценката на ПДП 14 на български и английски език, от който оценителната комисия получи електронно копие.

След получаване на доклада комисията започна оценка на проектното предложение.

При оценката на проектното предложение, оценителната комисия констатира пропуски и несъответствия с предварително оповестените изисквания по горепосочената процедура за предоставяне на БФП. В резултат, беше изпратено искане за отстраняване на нередовности и непълноти с комуникация до кандидата – КПКОНПИ чрез ИСУН 2020 на 27.04.2020 г. със срок за отговор 07.05.2020 г. (10 календарни дни от датата на получаване на писмото). Констатираните нередовности в проектното предложение бяха по отношение на резултати, дейности, индикатори и други технически такива. При извършване на оценката по ПДП №14, оценителната комисия взе под внимание доклада на външния оценител ЕКОРИС САУТ ИЙСТ ЮРОП ЕООД за извършената работа. Всички коментари от доклада на външния оценител са отразени в комуникацията към бенефициента.

На 07.05.2020 г. кандидатът представи коригирано проектно предложение и приложения към него. Част от коментарите на комисията от 27.04.2020 г. не бяха отразени, предвид което комисията изпрати нова комуникация на 12.05.2020 г. със срок за отговор 18.05.2020 г.

На 18.05.2019г. постъпи коригирано проектно предложение. След като се запозна с проекта, комисията установи, че са налице технически пропуски и несъответствия в проектното предложение, което наложи изпращането на нова комуникация на 21.05.2020г. със срок за отговор 26.05.2020г.

В указания срок постъпи отговор от кандидата. Част от коментарите не бяха отразени. Комисията разгледа и английската версия на проектното предложение, при което констатира, че същата не е идентична с българската версия. В тази връзка, на 27.05.2020г. беше изпратена отново комуникация до кандидата, със срок за отговор 30.05.2020г.

В указания срок постъпи отговор от кандидата. Комисията подробно разгледа коригираното проектно предложение, както и допълнително представените документи, получени на 29.05.2020 г., и единодушно реши, че проектното предложение покрива всички критерии за административно съответствие и допустимост и техническа и финансова оценка.

Всеки член на оценителната комисия попълни индивидуална таблица за оценка на проектното предложение в ИСУН 2020.

В ИСУН 2020 беше извършено класиране на проектното предложение с наименование: „Укрепване на капацитета на компетентните власти в България по отношение на възстановяване и управление на активи от престъпна дейност“.

Пълният текст на комуникацията, водена от страна на комисията за оценка на гореописаното проектно предложение и кандидата по процедура за предоставяне на БФП– КПКОНПИ , както и коригираното проектно предложение (на български и английски език) се съдържат в ИСУН 2020.

Във връзка с гореизложеното, комисията предлага по процедура за предоставяне на безвъзмездна финансова помощ с наименование: BGHOMEAFFAIRS-4.004 „Укрепване на капацитета на компетентните власти в България по отношение на възстановяване и управление на активи от престъпна дейност“ да бъде одобрено за финансиране следното проектно предложение:

1. BGHOMEAFFAIRS-4.004-0001 „Укрепване на капацитета на компетентните власти в България по отношение на възстановяване и управление на активи от престъпна дейност“ – МВР на стойност 1 466 411.29 лв.

Дата на изготвяне на настоящия оценителен доклад: 01.06.2020 г.

Оценителният доклад и цялата документация от процедурата се предават на директора на дирекция „Международни проекти“ –МВР, в качеството си на упълномощен представител на Програмния оператор за управление на средства по програма „Вътрешни работи“, финансирана от Норвежки финансов механизъм 2014-2021 г., съгласно заповед №8121з-1240/04.10.2018 г., изменена със заповед № 8121з-1124/10.10.2019 г .на министъра на вътрешните работи, за вземане на решение.

ПРИЛОЖЕНИЯ:

1.Заповед 8121нт-254/01.04.2020 г. за назначаване на оценителна комисия за оценка на предефиниран проект № 14 BGHOMEAFFAIRS-4.004-0001 „Укрепване на капацитета на компетентните власти в България по отношение на възстановяване и управление на активи от престъпна дейност“- електронно копие.

2.Декларации за поверителност, безпристрастност и липса на конфликт на интереси (Приложение 5.1 към СУК по НФМ) на председателя, членовете на комисията и наблюдателя, попълнени, подписани и датирани – 5 броя, сканирани копия.

3.Декларация за събиране, съхраняване, обработване и предоставяне на лични данни- 5 броя, сканирани копия.

4. Писмо УРИ 812100-6128/24.04.2020г. от ЕКОРИС САУТ ИЙСТ ЮРОП ЕООД ведно с доклад от оценката на ПДП 14 на български и английски език.

|  |  |
| --- | --- |
| Председател:  Членове:  1.  2. | Директор на дирекция „Международни проекти“–МВР  (дата на получаване на доклада)  (дата на утвърждаване на доклада) |